  Константин Вознесенских Майя Бывальцева 21-тӥ южтолэзе Удмуртиын коронавируслы 4 сюрс 901 эскеронъёс ортчытӥзы, инфекциез 273 учырын пусйизы. Висьыны усемъёс пӧлын 14 аресозь 17 пиналъёс но 65 арессэс ортчем 45 арлыдоос. Эмъяськонниосы 13 адями шедиз. Со сярысь элькунысь тазалыкез утёнъя министерство ивортӥз. Та дыре эмчиос доразы эмъяськись 5 сюрс 322 адямиез чакласа возё. Эмъяськонниын кыллись 57 муртлэн тазалыкез секыт лыдъяське. 530 адями йӧназ. Куать мурт улонысь кошкиз. Воргоронъёслы 67, 84 арес вал. кышномуртъёслы – 36, 81, 83, 94 арес 22-тӥ южтолэзьлы Удмуртиын коронавирусэн черлан 161 сюрс 532 учыр лабораториосын зэматэмын. 146 сюрс 850 адями йӧназ, 3 сюрс 956 мурт улонысь кошкиз. 694 сюрс 795 адями коронавируслэсь вакцинацие пыриськиз, со пӧлысь 550 сюрс 30 мурт кыкетӥ компонетсэ пуктӥз. 118 сюрс 739 адями одӥг компонентъем «Спутник Лайт» вакцинаен привика лэсьтӥз. 131 сюрс 28 мурт ревакцинациез ортчиз. Тегъёс: коронавирус Тазалык висён Ижкар Удмуртия  